1.  ปัจจัยความเสี่ยง

ปัจจัยความเสี่ยงที่อาจจะกระทบต่อผลการดำเนินงานของบริษัทอย่างมีนัยสำคัญ มีดังต่อไปนี้

1.  ความเสี่ยงจากการขาดแคลนวัตถุดิบ

    1.  เยื่อกระดาษ

บริษัท เบอร์ลี่ ยุคเกอร์ เซลล็อกซ์ ใช้วัตถุดิบหลักคือเยื่อกระดาษซึ่งเป็น
สินค้าเกษตรที่มีราคาแปรผันตามฤดูกาล ภาวะดินฟ้าอากาศ นโยบายรัฐบาล และตามราคาตลาดโลก
นอกจากนี้ เยื่อกระดาษอาจมีการขาดแคลนในบางเวลาด้วย การที่ราคาวัตถุดิบมีความผันผวนหรือ
อาจขาดแคลนดังกล่าว จึงส่งผลกระทบต่อการผลิตและต้นทุนการผลิตให้สูงขึ้น
ก็จะส่งผลกระทบต่อรายได้และกำไรของบริษัทโดยตรง ทั้งนี้
บริษัทไม่สามารถปรับราคาสินค้าโดยไม่มีผลกระทบต่อบริษัท
ในอดีตที่ผ่านมาเมื่อมีการปรับราคายอดขายจะลดต่ำลง
โดยลูกค้าหันไปซื้อสินค้าของคู่แข่งที่ยังไม่มีการปรับราคาทันที
ส่งผลกระทบต่อส่วนแบ่งการตลาดของบริษัทด้วย
อย่างไรก็ตามบริษัทได้จัดให้มีนโยบายและมาตรการป้องกันการขาดแคลนวัตถุดิบ
โดยรักษาระดับวัตถุดิบคงคลังในช่วง 75 วัน
อย่างสม่ำเสมอ จัดทำแผนการผลิตล่วงหน้าเพื่อให้การจัดหาวัตถุดิบไม่สะดุดหรือหยุดชะงัก และมี
วัตถุดิบเพียงพอแก่ความต้องการใช้งาน มีการสำรวจตลาด
สำรวจความต้องการของผู้บริโภคและติดตามสถานการณ์ราคาเยื่อกระดาษของตลาดโลกอย่างสม่ำเสมอ
ทั้งนี้ได้จัดให้มีการประสานงานแลกเปลี่ยนข้อมูลระหว่างการตลาดและฝ่ายผลิตอย่างใกล้ชิด
เพื่อให้ฝ่ายผลิตได้รับทราบแผนการตลาดและสามารถจัดเตรียมวัตถุดิบได้อย่างใกล้เคียงความเป็นจริงให้มากที่สุด
แผนงานจะมีการปรับเปลี่ยนให้ทันต่อ
สถานการณ์ปัจจุบันในลักษณะ Rolling Plan

1.2 หัวมันฝรั่ง

สถานการณ์ความเสี่ยงจากการขาดแคลนวัตถุดิบ มีลักษณะคล้ายคลึงกับปีที่ผ่านมา
กล่าวคือบริษัทต้องใช้วัตถุดิบคือหัวพันธุ์มันฝรั่งซึ่งต้องนำเข้าจากต่างประเทศมาส่งเสริมให้
เกษตรกรไทยทำการเพาะปลูกในประเทศ
โดยบริษัทจะทำการรับซื้อคืนผลผลิตมันฝรั่งสดจากเกษตรกรที่ร่วมโครงการ
มันฝรั่งเป็นพืชเกษตรที่มีความเปราะบางต่อสภาวะอากาศและโรคพืช
ซึ่งมีผลกระทบโดยตรงต่อผลผลิตต่อไร่ในแต่ละฤดูกาลเพาะปลูก
อันจะมีผลกระทบต่อเนื่องต่อราคาต้นทุนมันฝรั่ง
รวมถึงบัญชีลูกหนี้เกษตรกรอีกด้วย ดังนั้น หากราคาวัตถุดิบสูงขึ้นหรือขาดแคลน
ก็จะส่งผลกระทบต่อรายได้และกำไรของบริษัทได้

บริษัทได้แก้ไขโดยการขยายพื้นที่การเพาะปลูกให้มีการกระจายตัวในวงกว้างเพื่อกระจายความเสี่ยงของพื้นที่เมื่อเกิดการแปรปรวนของสภาพดินฟ้าอากาศ
นอกจากนี้ยังได้พยายาม
เพิ่มเติมความรู้และทักษะให้แก่เกษตรกรเพื่อปรับปรุงและแก้ไขปัญหาให้ได้รวดเร็ว นอกจากนี้ในปี
2545 กระทรวงเกษตรกำลังพิจารณาอนุญาตให้ 3 บริษัทเอกชนนำเข้ามันฝรั่งเพื่อการแปรรูป
โดยกำหนดให้นำเข้าในช่วงเดือนกรกฎาคมถึงเดือนธันวาคม เท่านั้น
และต้องรับซื้อมันฝรั่งจากเกษตรกรในราคากิโลกรัมละ 12.50 บาท ตามที่ได้ตกลงไว้ก่อนหน้านี้
สำหรับสาเหตุที่อนุญาตให้มีการนำเข้าเนื่องจากสถานการณ์ปลูกมันฝรั่งเพื่อการแปรรูปในช่วงฤดูฝนที่จะถึงยังไม่มีเกษตรกรรายใดยื่นเรื่องแสดง
ความจำนงในการปลูกเหมือนเช่นทุกปีที่ผ่านมา ส่งผลให้เกิดปัญหามันฝรั่งเพื่อการแปรรูปขาดตลาด
สำหรับผู้นำเข้าประกอบด้วย บริษัท เป๊ปซี่ โคล่า เทรดดิ้ง บริษัท เบอร์ลี่ ยุคเกอร์ ฟู้ดส์ และบริษัท
ยูนิแชมป์ รวมเป็นมูลค่ากว่า 500 ล้านบาท ทั้งนี้ ต้องเสียภาษีนำเข้าร้อยละ 27
ตามที่ได้ตกลงไว้กับ
องค์การค้าโลก

ราคาเป็นปัจจัยที่อ่อนไหวต่อการขาย เนื่องจากสภาวะเศรษฐกิจ กำลังซื้อของ
ผู้บริโภครวมถึงปัจจัยการแข่งขันอย่างสูงในตลาด
ทำให้การพิจารณาเรื่องการปรับขึ้นราคาเป็นเรื่องที่
จะต้องใช้ความระมัดระวังอย่างที่สุด

2. ความเสี่ยงกรณีค่าเงินบาทอ่อนตัวลง

กรณีที่ค่าเงินบาทอ่อนตัวลงและทำให้ราคาวัตถุดิบสูงขึ้นนั้น สำหรับกระดาษอนามัย
การโอนภาระต้นทุนส่วนเพิ่มนี้ให้กับลูกค้า บริษัทจะได้รับผลกระทบด้วยโดยตรงต่อยอดขายที่อาจลดลง
ในกรณีนี้บริษัทได้มีนโยบายในการบริหารความเสี่ยงและผลกระทบที่อาจเกิดขึ้นโดยให้มีการแจ้งยืนยันราคาล่วงหน้า
75 วัน รักษาระดับวัตถุดิบคงคลัง 75 วัน อย่างสม่ำเสมอ ใช้ราคาตายตัวในการจัดซื้อ
วัตถุดิบทั้งปริมาณและราคา ณ วันที่สั่งซื้อ อย่างไรก็ตาม ในสถานการณ์ปกติบริษัทจะไม่ผลักภาระให้
ผู้บริโภค นอกจากนี้บริษัทมีการจำหน่ายสินค้าไปยังต่างประเทศด้วย ดังนั้น
จึงมีเงินตราต่างประเทศชำระค่าวัตถุดิบอย่างเพียงพอ

สำหรับขนมขบเคี้ยว วัตถุดิบที่บริษัทใช้ในการผลิตเป็นวัตถุดิบภายในประเทศ
จึงทำให้ผลกระทบที่อาจเกิดจากการอ่อนตัวของค่าเงินบาทไม่เป็นสาระสำคัญโดยตรง อย่างไรก็ดี
อาจมีผล
ทางอ้อมกับการปรับราคาสินค้าวัตถุดิบที่ต้องนำเข้ามาแปรรูป ซึ่งจะเป็นในลักษณะวงกว้างทั้งระบบ
มากกว่าที่จะมีโดยตรงเฉพาะกับบริษัท
ทั้งนี้บริษัทจะมีการทำสัญญาซื้อขายล่วงหน้าเงินตราต่างประเทศกับสินค้าวัตถุดิบหลัก เช่น
หัวพันธุ์มันฝรั่งและเครื่องจักร/อุปกรณ์ เพื่อป้องกันความเสี่ยง สถานการณ์
ในปี 2544 กล่าวได้ว่าธุรกิจนี้ไม่มีความเสี่ยงสูงต่อกรณีค่าเงินบาทอ่อนตัวลงอย่างเป็นสาระสำคัญ

3. ความเสี่ยงเรื่องการเพิ่มภาษีนำเข้า

ไวน์ซึ่งเป็นสินค้านำเข้าร้อยละ 100
การปรับภาษีของรัฐบาลที่ผ่านมามีผลกระทบกับต้นทุนนำเข้าใหม่ทันทีประมาณร้อยละ 17
(เฉพาะภาษี) ซึ่งไม่รวมถึงอัตราแลกเปลี่ยนที่เพิ่มขึ้นอีกประมาณร้อยละ 8-15
ในด้านราคาบริษัทไม่สามารถปรับราคาขึ้นในทันทีเนื่องจากบริษัทต้องให้ระยะเวลาลูกค้า 3-4 เดือน
เพื่อปรับเปลี่ยนราคาใหม่ และต้องทำการเปรียบเทียบราคากับคู่แข่ง การรักษา
อัตรากำไรค่อนข้างเป็นไปได้ยาก เนื่องจากสภาพตลาดผู้บริโภคโดยรวมไม่มีกำลังในการซื้อ
การเพิ่ม
ราคามีผลให้ลูกค้าหยุดซื้อและเปลี่ยนไปซื้อยี่ห้ออื่นที่ราคาคงเดิม สำหรับผลิตภัณฑ์เคมีซึ่งเป็นสินค้า
นำเข้าร้อยละ 100 หากมีการปรับภาษีบริษัทสามารถปรับราคาได้ จะส่งผลกระทบในระยะสั้นเท่านั้น
ในระยะยาวบริษัทยังคงรักษาอัตราส่วนกำไรได้เช่นเดิม
สำหรับเครื่องจักรกลซึ่งเป็นสินค้านำเข้าร้อยละ 80 ในการปรับเพิ่มภาษีที่ผ่านมา
บริษัทสามารถปรับราคาสินค้าขึ้นโดยยังคงรักษาอัตราส่วนกำไรได้และไม่เกิดผลกระทบต่อการจำหน่าย
เทคโนโลยีทางภาพ เป็นสินค้านำเข้าร้อยละ 99 ในการปรับราคา
สินค้าขึ้นเนื่องจากการขึ้นภาษี ไม่สามารถรักษาอัตราส่วนกำไรได้เช่นเดิม
ในระยะสั้นการนำเข้าสินค้าน้อยลงเพราะผู้บริโภคหันไปนิยมสินค้าที่มีราคาต่ำกว่า
ในระยะยาวยอดขายจะลดลงอย่างต่อเนื่องจน
ไม่คุ้มค่ากับการลงทุน สินค้าเครื่องเขียน หากมีการปรับภาษีจนส่งผลกระทบต่อกำไรอย่างเห็นได้ชัด
บริษัทจะพิจารณาปรับราคากับลูกค้าเป็นกรณีไป สำหรับยาและเครื่องมือแพทย์
เป็นสินค้านำเข้าร้อยละ 90 ในการปรับเพิ่มภาษีในอดีตมีผลต่ออัตราส่วนกำไร เนื่องจากสินค้ายา
อาหารและนม เป็นสินค้า
ควบคุมราคาโดยกรมการค้าภายใน บริษัทสามารถปรับราคาสินค้าขึ้นไปได้
แต่จะต้องมีการแจกแจงโครงสร้างราคาซึ่งกระทำค่อนข้างยาก
สินค้าอุปโภคบริโภคที่เป็นสินค้านำเข้าร้อยละ 5 ในการปรับเพิ่มภาษีที่ผ่านมา
บริษัทสามารถปรับราคาสินค้าขึ้นโดยไม่สามารถรักษาอัตรากำไรเช่นเดิมได้